Abdul Hadi Abdul Khattab

Brigadier Jeneral (B) Datuk Abdul Hadi Abdul Khattab ialah seorang pegawai Tentera Udara Diraja Malaysia (TUDM) berpangkat tinggi yang telah bersara dan berkhidmat lebih 30 tahun.

Persaraan terpaksa 
Abdul Hadi Abdul Khattab merupakan salah seorang yang bertanggungjawab ke atas kehilangan dua enjin jet dari Pangkalan Udara Sungai Besi pada tahun 2007. Enjin tersebut kemudiannya ditemui di sebuah gudang di Uruguay.

Abdul Hadi Abdul Khattab didakwah di bawah fasal 4 dan 5 Perintah Majlis Angkatan Tentera Nombor 1, 1975, dan dilepaskan daripada perkhidmatan tentera di bawah Seksyen 9 Akta Angkatan Tentera 1972. Dia dipecat dan dilucutkan pentauliahan di bawah akta tersebut kerana tidak mematuhi tingkah laku ketenteraan sehingga mengakibatkan kecuaian.

Abdul Hadi telah dipaksa untuk bersara bersama-sama lima pegawai tertinggi yang turut didakwa. Mereka kemudiannya mengemukakan saman kepada Majlis Angkatan Tentera berikutan pemecatan mereka pada 2010 Walau bagaimanapun, Mahkamah Tinggi Kuala Lumpur telah menolak saman mereka.

Menyertai politik 
Abdul Hadi Abdul Khattab telah menyertai Parti Keadilan Rakyat pada 24 Mei 2012. Penyertaan beliau telah diumumkan Presiden parti, Wan Azizah Wan Ismail dalam sebuah sidang media. Pada Disember 2014, beliau telah dilantik sebagai Pengerusi Lembaga Disiplin PKR menggantikan penyandangnya, Datuk Dr Tan Kee Kwong.

Rujukan 

Orang hidup
Muslim Malaysia
Kakitangan tentera Malaysia
Anggota Parti Keadilan Rakyat
Orang Malaysia berketurunan Melayu